**Meghosszabbított nevezési határidő: 2019. május 1-ig!**

Április 3. és június 30. között teljesíteni kell stroke eredménnyel 1 kétnapos és 6 egynapos versenyt legalább 4 különböző pályán. Az eredményeket kizárólag a 16 kijelölt versenyen lehet elérni, melyeket gyalogosan kell teljesíteni.

**Kötelező:**

a Magyar Kupa (május 18-19. Kisoroszi) mindkét 2 napja vagy a Magyar Amatőr Bajnokság 3 napja közül bármelyik 2 nap (június 28-30, szintén Kisoroszi). A nem használt eredmények közül egyet az 1 napos versenyek közé is beírhatunk a kiírás szerint.

Egy pályán maximum 3 eredményt lehet használni. Szeretnénk már április 3-án rangsort felállítani, ezért +25-tel mindenkinek megelőlegezzük a kötelezően teljesítendő 8 versenyt, így ezen a válogatón (8x+25) mindenki 200 ponttal indul.

A válogatóversenyek után mind a bruttó, mind a nettó verseny legjobb 4-4 versenyzője biztos résztvevője lesz az EB-re utazó csapatnak, 2-2 játékos pedig szabadkártyával a kapitány döntése után kerülhet a csapatba. A válogató rangsorában a 4 közé csak a válogatott keret tagjai kerülhetnek. Ennek ellenére minden MSGT tag elküldheti a nevezését és az eredményeit, mert szabadkártyával is be lehet kerülni az utazó csapatokba kiemelkedően jó eredményekkel.

Minden játékos nevezhet az EB bruttó és nettó csapatába is. Kérem, mindenki küldje el újra, tehát erősítse meg a nevezését a versenysorozatra a jakobikoncert@gmail.com e-mail-címre.

**A nevezési határidőt meghosszabbítottuk május 1-ig.**

**Az EB válogatóra az eddigi nevezők névsora:**

**Bruttó csapat**: Horváth Joe, Horváth Péter dr., Takács János dr., Kovács Titusz, Bohács Zsolt, Baldauf László, Hideg János, Miszlai Sándor, Hatvári Árpád, Gratzl Ferenc, Darázs Attila. Nagy István.

**Nettó csapat:** Horváth Joe, Horváth Péter dr., Takács János, Kovács Titusz, Bohács Zsolt, Baldauf László, Hideg János, Miszlai Sándor, Hatvári Árpád, Gratzl Ferenc, Darázs Attila, Nagy István, Koplányi Tibor, Bognár László dr., Dietrich Gábor, Dietrich Tamás, Karvász Tamás, Malatyinszki Tamás, Molnár Mihály, Jakobi László

Várjuk újabb nevezők jelentkezést is. Ha viszont valaki a pontos dátum ismeretében, vagy más jellegű ok miatt mégsem tudja vállalni az EB-n való részvételt, kérem, lehetőség szerint minél hamarabb jelezze! Az éves válogató állása alapján mindenki kiszámolhatja a bruttó verseny állását. A részletes EB válogató pontos állását (nettó és bruttó) az 5. versenynap után május 7-én nézheti meg mindenki a honlapunkon. Ezt követően a válogató állását minden szerdán a seniorgolf.hu honlapunkon a Válogatott menüpontban frissítjük. A nettó válogató állását az adott hét hétfőn este érvényes HCP szerint számoljuk ki. Ha valaki téves eredményt talál a listánkban, kérem, azonnal jelezze a jakobikoncert@gmail.com e-mail-címen, korrigálni fogjuk. A téves eredményekre vonatkozó reklamálásra június 25-én 24 óráig van lehetőség, ezt követően véglegesítjük, csak a Magyar Bajnokság eredményeivel frissítjük. Az utazó csapatot július 3-án hirdetjük ki.

A végső nettó eredményeket (stroke-HCP) az utolsó verseny, a Magyar Bajnokság 3. napja után érvényes exact HCP szerint számoljuk ki a Wales-i playing HCP alapján. (Hamarosan ezt is feltesszük!)